ddrg/super_eurlex huggingface dataset:
2.1.

Tugtar léargas ilbhliantúil go dtí 2030 sa Phlean Gníomhaíochta agus tá dhá dhoiciméad oibre ag gabháil leis. Sa chéad cheann díobh seo, tugtar faisnéis bhreise a chuireann leis an Teachtaireacht i gceist, i gcomhréir le cur chun feidhme Cholún Eorpach na gCeart Sóisialta. Os a choinne sin, tá an dara doiciméad, Scenarios towards co-creation of a transition pathway for a more resilient, sustainable and digital Proximity and Social Economy industrial ecosystem [Cásanna faoinar féidir bealach aistrithe a chruthú go comhpháirteach ar mhaithe le héiceachóras tionsclaíoch an gheilleagair shóisialta agus áitiúil a bheidh níos athléimní, níos inbhuanaithe agus níos digití] ag teacht leis an Straitéis Eorpach nua maidir le tionsclaíocht, ina bhféadfaidh an geilleagar sóisialta ról nuálach a bheith aige d’fhonn aistriú cóir agus cothrom a bhaint amach, in earnálacha straitéiseacha amhail an geilleagar digiteach agus an geilleagar glas.
3.5.

Measann CESE gurb ábhartha an fhuathchaint agus an choireacht fuatha a mheas mar réimse coireachta ina bhfuil “substaint” choiteann bunaithe ar thucaid laofachta fuatha a dhíríonn ar dhaoine nó ar ghrúpaí. Fágann sin gur gá an fhuathchaint agus an choireacht fuatha a bhreithniú ar bhealach iomlánaíoch, agus go seachnófaí cur chuige neamhchomhtháite maidir le foirmeacha nó spriocanna éagsúla fuatha, go háirithe maidir le difríochtaí idir na Ballstáit. Iarrann sé freisin go mbreithneofaí an fhuathchaint agus an choireacht fuatha i ndáil le luachanna an Aontais agus cearta bunúsacha ina n-iomláine. Thairis sin, iarrann sé go n-aithneofaí na naisc idir an fhuathchaint agus an choireacht fuatha agus na coireanna atá ann cheana san Aontas. Sa chomhthéacs sin, ba cheart dlús a chur le comhroinnt faisnéise idir gníomhaireachtaí forfheidhmithe dlí agus rialtais.
5.3.6.

Chun cur chuige domhanda agus réigiúnach a ghlacadh i leith mhargadh na ndrugaí san Aontas, ní mór rianú agus dlúthfhaireachán a dhéanamh ar na forbairtí i dtáirgeadh drugaí agus substaintí aindleathacha i réigiúin a mbíonn rioscaí ag baint leo go traidisiúnta, amhail Meiriceá Theas, an Afganastáin, an Afraic, an tSín, an Tuirc agus na Balcáin Thiar. Má táthar chun an ról gníomhach, síorathraitheach atá ag grúpaí coireachta eagraithe maidir le dinimicí an tsoláthair drugaí agus na gáinneála a athrú, ní mór do na comhlachtaí ábhartha uile go háirithe iad siúd atá ag gabháil d’fhorfheidhmiú agus do rialú teorann ar an leibhéal idirnáisiúnta, iarrachtaí leanúnacha comhordaithe a dhéanamh. Is trí dhianchomhar amháin is féidir conairí drugaí a mhapáil chun iad a bhlocáil go héifeachtach.
3.9.3.

Ba cheart beart a dhéanamh freisin chun an maorlathas a theorannú, go háirithe trí scrúdú a dhéanamh ar na torthaí a fuarthas agus ní ar an gcaoi a bhfuarthas iad, ós rud é go mbíonn nósanna imeachta casta riaracháin i gceist leis do thairbhithe agus do riaracháin phoiblí araon. Sa chomhthéacs sin, tá CESE ag iarraidh ar an gCoimisiún Eorpach a áirithiú go ndéanfar measúnú rialta ar na costais riaracháin a bhaineann le cistí AE a bhainistiú i mBallstáit shonracha agus go ndéanfar measúnuithe gaolmhara ar na ceanglais nach bhfuil údar leo maidir le húsáid na gcistí (rórialáil) ar an leibhéal náisiúnta nó réigiúnach agus go mbeidh iarmhairtí do na Ballstáit agus do na réigiúin sin mar thoradh ar an méid sin.
4.7.

Ar a bharr sin, is díol sásaimh do CESE gur glacadh an Ionstraim um Margaí Digiteacha arb é is aidhm di margaí digiteacha inchoimhlinte agus cothroma a áirithiú trí rialáil ex ante . Tá rialachas na hEorpa ríthábhachtach sa chomhthéacs sin chun a áirithiú go gcuirfear an Rialachán maidir leis an Ionstraim um Margaí Digiteacha i bhfeidhm go haonfhoirmeach san Aontas Eorpach agus go mbeidh sé éifeachtach. Ina theannta sin, cé go bhfuil na saincheisteanna a bhaineann le comhroinnt sonraí agus rochtain geatóirí ar na sonraí sin á rialú leis an Ionstraim sin, tá áit na sonraí i measúnuithe iomaíochta fós le soiléiriú.
2.6.4.

bail hearings ) chun costais a shábháil agus an baol a bhaineann le cosantóirí a iompar ón bpríosún go dtí an chúirt a sheachaint. Rinne taighdeoirí in Ollscoil Northwestern staidéar ar mhéideanna na gcúirtbhannaí a leagadh síos roimh agus i ndiaidh theacht na físchomhdhála, agus ba é toradh an staidéir sin gur tháinig méadú 51 % ar an meán ar mhéideanna na gcúirtbhannaí de thoradh na físchomhdhála Sna Stáit Aontaithe, úsáidtear naisc físe den chuid is mó in éisteachtaí le haghaidh bannaí () chun costais a shábháil agus an baol a bhaineann le cosantóirí a iompar ón bpríosún go dtí an chúirt a sheachaint. Rinne taighdeoirí in Ollscoil Northwestern staidéar ar mhéideanna na gcúirtbhannaí a leagadh síos roimh agus i ndiaidh theacht na físchomhdhála, agus ba é toradh an staidéir sin gur tháinig méadú 51 % ar an meán ar mhéideanna na gcúirtbhannaí de thoradh na físchomhdhála ( 11 ) . Tá éifeacht dídhaonnaithe ag an gcraoladh físe agus cuirtear na cosantóirí faoi mhíbhuntáiste radhairc agus míbhuntáiste éisteachta. Le linn éisteachtaí i réimse na hinimirce, is mó seans go ndíbreofar daoine a fuair éisteacht físe ná daoine a bhí i láthair go fisiciúil le linn na héisteachta, agus is amhlaidh an scéal i gcás iarrthóirí tearmainn. Tá tábhacht freisin leis an méid is féidir le duine a fheiceáil agus a chloisteáil sa chúirt. I roinnt teicneolaíochtaí físchomhdhála baineann an fheidhm fuaime leas as scagaire bandaleithid mheánaigh lena ngearrtar ardmhinicíochtaí agus ísealmhinicíochtaí gutha, rud a úsáidtear de ghnáth chun mothúcháin a chur in iúl, mar a tugadh le fios i dtuarascáil arna maoiniú ag Roinn Ceartais na Stát Aontaithe in 2015 maidir le héisteachtaí físe.
2.4.

Mar sin féin, ba mhaith leis an gCoiste a chur in iúl arís gur údar imní dó go bhfuil an Rómáin, an Bhulgáir agus an Chróit á n-eisiamh i gcónaí ó acquis Schengen a chur i bhfeidhm ina iomláine. Tá sé á éileamh ar an gComhairle ag CESE in éineacht leis an gCoimisiún, beart cinntitheach a dhéanamh ina thaobh sin gan mhoill. Thairis sin, tá an Coiste á mholadh don Choimisiún an mheastóireacht ar chur i bhfeidhm acquis Schengen ó thaobh na Cipire de a thabhairt chun críche freisin. Mheabhraigh an Coiste an athuair freisin, agus beartas an Aontais maidir le bainistiú teorainneacha, idir-inoibritheacht, imirce agus bainistiú tearmainn á chur chun feidhme agus i gcás comhar póilíneachta agus ceartais choiriúil, go bhfuil an tAontas agus a Bhallstáit faoi cheangal i gcónaí ag an gCairt um Chearta Bunúsacha.
3.8.

Tá díomá ar leith ar CESE, mar a bhí i gcás tuarascálacha roimhe seo, nach dtugtar aghaidh sa tuarascáil seo ar phríomhchuspóirí an Aontais Fuinnimh Eorpaigh, nó nach dtugtar aghaidh go leordhóthanach orthu. Ba cheart a mheabhrú gurb é an mian a bhí againn, i measc nithe eile, an spleáchas ar allmhairí a laghdú, saoránaigh a chur i gcroílár an Aontais Fuinnimh, agus an tAontas Eorpach a bheith ar thús cadhnaíochta maidir le fuinneamh in-athnuaite ar an leibhéal domhanda. Bheadh ciall leis go ndéanfaí anailís go lárnach ar na príomh-shaincheisteanna sin sna tuarascálacha bliantúla ar Staid an Aontais Fuinnimh agus go sainaithneofaí na lochtanna a d’fhéadfadh a bheith ann go soiléir ionas go bhféadfaí tionscnaimh nua a fhorbairt nuair is gá sin. Theip ar an tuarascáil seo i dtaca leis sin. Cuir i gcás, déantar faillí thromchúiseach ar an tsaincheist maidir le fuinneamh sibhialta a fhorbairt, rud atá tábhachtach do CESE. Tá súil ag CESE go ndéanfaidh an Coimisiún ráitis shoiléire maidir leis sin i gcaibidlí ar leith i dtuarascáil 2022.
3.5.

Ba mhian le CESE a chur in iúl gur díol sásaimh dó an modh oibre a úsáideadh in ullmhú an togra. Is iomchuí dearcadh na saineolaithe tionscail agus na ngeallsealbhóirí a chur san áireamh i dtaca le ceapadh na dréacht-reachtaíochta. Ar an gcaoi sin, is féidir cuspóirí aon tionscnamh reachtach a bhaint amach. San am céanna, is féidir a bheith ag dréim leis go ndéanfar na sainmhínithe teicniúla a chomhchuibhiú agus go gcuirfear an fhoclaíocht dhlíthiúil isteach mar is ceart.
4.6.

Is mian le CESE a chur in iúl nach amháin go rialaítear an taobh teicniúil den táirge le caighdeáin, ach gur féidir go n-imrítear tionchar ar dhaoine leo freisin. Tá CESE ag iarraidh ar an gCoimisiún Eorpach, dá bhrí sin, a leagan amach ar bhealach níos sonraithe cén chaoi a gcoinneofar cuntasach Ballstáit den Aontas maidir lena áirithiú gur féidir le heagraíochtaí na sochaí sibhialta rannpháirt ghníomhach a ghlacadh i ngníomhaíochtaí caighdeánúcháin. Tá CESE ag iarraidh ar an gCoimisiún Eorpach a thuilleadh bearta tacaíochta airgeadais a chur ar fáil chun cabhrú le FBManna agus le geallsealbhóirí na sochaí (amhail eagraíochtaí tomhaltóirí) atá ar bheagán acmhainní rannpháirt a ghlacadh i bpróisis an chaighdeánaithe d’fhonn ionadaíocht chothrom a áirithiú. Cuireann na dreamanna sin raon leathan saineolas neamhspléach agus taithí ábhartha ar fáil maidir le próisis an chaighdeánaithe. Tá CESE á chur i bhfios freisin, d’ainneoin ghné dheonach na gcaighdeán, gur féidir go mbeadh éifeachtaí diúltacha tromchúiseacha ann sa chás nach gcuirtear iad i bhfeidhm, lena n-áirítear fadhbanna ó thaobh dlisteanais agus comhlíonta de.
2.6.

D’fhonn moltaí ICCAT amach anseo a thrasuí gan mhoill i ndlí an Aontais, déantar foráil maidir le cumhachtaí a tharmligean chuig an gCoimisiún chun cinntí a ghlacadh maidir leis na saincheisteanna seo a leanas: acmhainn teoranta an phlean bhliantúil/an phlean iascaireachta maidir le tuinníní trópaiceacha agus an plean sin a chur in iúl, cuóta bliantúil le haghaidh tuinníní mórshúileacha, tuinníní colgacha an Atlantaigh Thuaidh agus an Atlantaigh Theas agus colgáin an Atlantaigh Thuaidh agus an Atlantaigh Theas a thabhairt anonn, pleananna bainistíochta i ndáil le feistí um chomhbhailiú éisc (FAD), an líon baoithe gléasta, ceanglais agus toirmeasc ar thréimhsí FAD, srianta ar an líon soithí a dhéanann iascaireacht ar thuinníní colgacha an Atlantaigh Thuaidh, coinníollacha chun gabháil a údarú agus chun mácónna biorshrónacha a choinneáil, ceanglais chun go dtiocfaidh a oiread turtar mara agus is féidir slán, céatadán íosta an chumhdaigh breathnóra agus tomhas chéatadán an chumhdaigh, agus liosta speicis ICCAT.
2.2.

Is é Rialachán (CE) Uimh. 1005/2009 maidir le substaintí a ídíonn an ciseal ózóin (an Rialachán maidir le substaintí ídithe ózóin) an phríomhionstraim lena ndírítear ar shubstaintí ídithe ózóin san Aontas. Is é an cuspóir ginearálta atá leis astaíochtaí ODSanna a chosc agus comhlíonadh an Phrótacail a chosaint. Cuireadh an Rialachán maidir le substaintí ídithe ózóin isteach le haghaidh mheastóireacht “REFIT”, agus thángthas ar an gconclúid sa mheastóireacht sin, cé go bhfuil an Rialachán oiriúnach dá fheidhm go príomha, go bhféadfaí é a ailíniú níos fearr leis an gComhaontú Glas don Eoraip agus go bhféadfaí dearadh an Rialacháin a fheabhsú beagán. Sa chomhthéacs sin, tá sé d’aidhm ag an togra ionad an Rialacháin maidir le substaintí ídithe ózóin a ghlacadh, agus, san am céanna, leibhéal rialaithe dian á choinneáil ar bun, go háirithe chun an méid seo a leanas a dhéanamh: 1. na bearta a ailíniú leis an gComhaontú Glas don Eoraip trí shainordú a thabhairt maidir le laghduithe breise ar astaíochtaí atá indéanta ag costais chomhréireacha; 2. faireachán níos cuimsithí ar shubstaintí ídithe ózóin a áirithiú, lena n-áirítear ar shubstaintí nach bhfuil rialaithe (fós); 3. éifeachtúlacht na rialacha atá ann cheana a shimpliú agus a fheabhsú chun na costais riaracháin a laghdú; 4. soiléireacht agus comhleanúnachas le rialacha eile a fheabhsú.
Tuairim ó Choiste Eacnamaíoch agus Sóisialta na hEorpa maidir le Togra le haghaidh Rialachán ó Pharlaimint na hEorpa agus ón gComhairle lena leasaítear Rialachán (AE) 2020/1429 a mhéid a bhaineann le fad na tréimhse tagartha chun bearta sealadacha a chur i bhfeidhm maidir le muirir a thobhach i leith úsáid bonneagair iarnróid

(COM(2021) 832 final — 2021/0437 (COD))

(2022/C 194/16)

Comhairliúchán Parlaimint na hEorpa, 17.1.2022 Comhairle an Aontais Eorpaigh, 21.1.2022 Bunús dlí Airteagal 91 agus Airteagal 304 den Chonradh ar Fheidhmiú an Aontais Eorpaigh Rannóg atá freagrach Iompar, Fuinneamh, Bonneagar agus an tSochaí Faisnéise Dáta a glactha sa seisiún iomlánach 19.1.2022 Seisiún iomlánach Uimh. 566 Toradh na vótála (ar son/in aghaidh/staonadh) 229/1/1

Ós rud é go bhfuil ábhar an togra formhuinithe go huile agus go hiomlán ag an gCoiste agus gurb é a mheas nach gá dó aon bharúil a thabhairt uaidh, chinn sé, ag an 566ú seisiún iomlánach an 19 agus an 20 Eanáir 2022 (cruinniú an 19 Eanáir), le 1 vóta in aghaidh, 229 vóta ar son agus 1 staonadh, tuairim a eisiúint lena bhformhuinítear an téacs atá beartaithe.
Tuairim ó Choiste Eacnamaíoch agus Sóisialta na hEorpa maidir le Togra le haghaidh Treoir ón gComhairle lena leasaítear Treoir 2008/118/CE agus Treoir (AE) 2020/262 (athmhúnlú) a mhéid a bhaineann le siopaí saor ó cháin atá suite i gcríochfort na Fraince de Thollán Mhuir nIocht

[COM(2021) 817 final — 2021/0418 (CNS)]

(2022/C 275/17)

Comhairliúchán Comhairle an Aontais Eorpaigh, 20.1.2022 Bunús dlí Airteagal 113 den Chonradh ar Fheidhmiú an Aontais Eorpaigh Rannóg atá freagrach Aontas Eacnamaíoch agus Airgeadaíochta agus Comhtháthú Eacnamaíoch agus Sóisialta Dáta a glactha sa seisiún iomlánach 23.2.2022 Seisiún iomlánach Uimh. 567 Toradh na vótála (ar son/in aghaidh/staonadh) 214/0/8

Ós rud é go bhfuil ábhar an togra le haghaidh Treoir ón gComhairle lena leasaítear Treoir 2008/118/CE agus Treoir (AE) 2020/262 (athmhúnlú) a mhéid a bhaineann le siopaí saor ó cháin atá suite i gcríochfort na Fraince de Thollán Mhuir nIocht formhuinithe ag an gCoiste agus gurb é a mheas nach gá dó aon bharúil a thabhairt uaidh, chinn sé, ag an 567ú seisiún iomlánach an 23 agus an 24 Feabhra 2022, (cruinniú an 23 Feabhra), le 214 vóta ar son agus 8 staonadh, tuairim a eisiúint lena bhformhuinítear an téacs atá beartaithe.
Tuairim ó Choiste Eacnamaíoch agus Sóisialta na hEorpa maidir le Togra le haghaidh Treoir ó Pharlaimint na hEorpa agus ón gComhairle lena leagtar síos na toisí údaraithe uasta sa trácht náisiúnta agus idirnáisiúnta agus na meáchain údaraithe uasta sa trácht idirnáisiúnta le haghaidh feithiclí bóthair áirithe atá i gcúrsaíocht laistigh den Aontas (códú)

[COM(2021) 769 final — 2021/0400 (COD)]

(2022/C 275/18)

Comhairliúchán Parlaimint na hEorpa, 13.12.2021 Comhairle an Aontais Eorpaigh, 17.12.2021 Bunús dlí Airteagail 91 agus 304 den Chonradh ar Fheidhmiú an Aontais Eorpaigh Rannóg atá freagrach Iompar, Fuinneamh, Bonneagar agus an tSochaí Faisnéise Dáta a glactha sa seisiún iomlánach 23.2.2022 Seisiún iomlánach Uimh. 567 Toradh na vótála (ar son/in aghaidh/staonadh) 214/1/6

Ós rud é go n-aontaíonn an Coiste go huile agus go hiomlán le hábhar an togra agus gurb é a mheas nach gá dó aon bharúil a thabhairt uaidh, chinn sé, ag an 567ú seisiún iomlánach an 23 agus an 24 Feabhra 2022 (cruinniú an 23 Feabhra), le 214 vóta ar son, 1 vóta in aghaidh agus 6 staonadh, tuairim a eisiúint lena bhformhuinítear an téacs atá beartaithe.
Tuairim ó Choiste Eacnamaíoch agus Sóisialta na hEorpa maidir le Togra le haghaidh Treoir ón gComhairle lena leasaítear Treoir 2006/112/CE a mhéid a bhaineann le síneadh a chur le tréimhse cur i bhfeidhm an tsásra aistrithe táillí roghnaigh i ndáil le soláthairtí earraí agus seirbhísí áirithe atá soghabhálach do chalaois agus le tréimhse cur i bhfeidhm an tSásra Frithghnímh Mhear in aghaidh na calaoise CBL

(COM(2022) 39 final — 2022/0027 (CNS))

(2022/C 290/25)

Comhairliúchán Comhairle an Aontais Eorpaigh, 28.2.2022 Bunús dlí Airteagal 113 den Chonradh ar Fheidhmiú an Aontais Eorpaigh Rannóg atá freagrach Aontas Eacnamaíoch agus Airgeadaíochta agus Comhtháthú Eacnamaíoch agus Sóisialta Dáta a glactha sa seisiún iomlánach 23.3.2022 Seisiún iomlánach Uimh. 568 Toradh na vótála (ar son/in aghaidh/staonadh) 194/1/4

Ós rud é go bhfuil ábhar an togra le haghaidh Treoir ón gComhairle lena leasaítear Treoir 2006/112/CE a mhéid a bhaineann le síneadh a chur le tréimhse cur i bhfeidhm an tsásra aistrithe táillí roghnaigh i ndáil le soláthairtí earraí agus seirbhísí áirithe atá soghabhálach do chalaois agus le tréimhse cur i bhfeidhm an tSásra Frithghnímh Mhear in aghaidh na calaoise CBL formhuinithe ag an gCoiste agus gurb é a mheas nach gá dó aon bharúil a thabhairt uaidh, chinn sé, ag an 568ú seisiún iomlánach an 23 agus an 24 Márta 2022 (cruinniú an 23 Márta), le 196 vóta ar son, 1 vóta in aghaidh agus 4 staonadh, tuairim a eisiúint lena bhformhuinítear an téacs atá beartaithe.
Tuairim ó Choiste Eacnamaíoch agus Sóisialta na hEorpa maidir le Togra le haghaidh Cinneadh ó Pharlaimint na hEorpa agus ón gComhairle lena leasaítear Cinneadh 2003/17/CE ón gComhairle a mhéid a bhaineann lena thréimhse feidhme agus a mhéid a bhaineann le coibhéis cigireachtaí allamuigh a dhéantar sa Bholaiv maidir le barra táirgthe síl gránach agus le barra táirgthe síl plandaí ola agus plandaí snáithín agus maidir le coibhéis síl gránach agus síol plandaí ola agus plandaí snáithín a tháirgtear sa Bholaiv

(COM(2022) 26 final — 2021/0016 (COD)

(2022/C 290/26)

Comhairliúchán Parlaimint na hEorpa, 14.2.2022 An Chomhairle, 8.2.2022 Bunús dlí Airteagal 43(2) agus Airteagal 304 den Chonradh ar Fheidhmiú an Aontais Eorpaigh Rannóg atá freagrach Talmhaíocht, Forbairt Tuaithe agus an Comhshaol Dáta a glactha sa seisiún iomlánach 23.3.2022 Seisiún iomlánach Uimh. 568 Toradh na vótála (ar son/in aghaidh/staonadh) 178/1/7

Ós rud é go bhfuil a chuid barúlacha leagtha amach cheana ag an gCoiste ina thuairim arna glacadh an 14 Feabhra 2018 maidir le Coibhéis cigireachtaí — síol a tháirgtear sa Bhrasaíl agus sa Mholdóiv (1), chinn sé, ag an 568ú seisiún iomlánach an 23 agus an 24 Márta 2022 (cruinniú an 23 Márta), le 1 vóta in aghaidh 178 vóta ar son agus 7 staonadh, gan tuairim nua a tharraingt suas ar an ábhar, ach tagairt a dhéanamh don seasamh a ghlac sé sa doiciméad thuasluaite.

An Bhruiséil, 23 Márta 2022. Uachtarán Choiste Eacnamaíoch agus Sóisialta na hEorpa Christa SCHWENG

(1) IO C 227, 28.6.2018, Ich.76.
Tuairim ó Choiste Eacnamaíoch agus Sóisialta na hEorpa maidir le Togra le haghaidh Rialachán ó Pharlaimint na hEorpa agus ón gComhairle lena leagtar síos rialacha idirthréimhseacha maidir le pacáistiú agus lipéadú táirgí íocshláinte tréidliachta atá údaraithe i gcomhréir le Treoir 2001/82/CE agus le Rialachán (CE) Uimh. 726/2004

(COM(2022) 76 final — 2022/0053 (COD))

(2022/C 290/27)

Comhairliúchán Parlaimint na hEorpa, 7.3.2022 An Chomhairle, 11.3.2022 Bunús dlí Airteagal 114, Airteagal 168(4)(b) agus Airteagal 304 den Chonradh ar Fheidhmiú an Aontais Eorpaigh Rannóg atá freagrach Talmhaíocht, Forbairt Tuaithe agus an Comhshaol Dáta a glactha sa seisiún iomlánach 23.3.2022 Seisiún iomlánach Uimh. 568 Toradh na vótála (ar son/in aghaidh/staonadh) 193/0/4

Ós rud é go n-aontaíonn an Coiste le hábhar an togra agus gurb é a mheas nach gá dó aon bharúil a thabhairt uaidh, chinn sé, ag an 568ú seisiún iomlánach an 23 agus an 24 Márta 2022 (cruinniú an 23 Márta), le 193 vóta ar son agus 4 staonadh, tuairim a eisiúint lena bhformhuinítear an téacs atá beartaithe.
Tuairim ó Choiste Eacnamaíoch agus Sóisialta na hEorpa maidir le Togra le haghaidh Rialachán ó Pharlaimint na hEorpa agus ón gComhairle lena leasaítear Rialachán (AE) Uimh. 1303/2013 agus Rialachán (AE) Uimh. 223/2014 a mhéid a bhaineann le Gníomhaíocht Chomhtháthaithe le haghaidh Dídeanaithe san Eoraip (CARE)

(COM(2022) 109 final — 2022/0075 (COD)

(2022/C 290/28)

Comhairliúchán Parlaimint na hEorpa, 10.3.2022 An Chomhairle, 10.3.2022 Bunús dlí Airteagail 175(3), 177 agus 304 den Chonradh ar Fheidhmiú an Aontais Eorpaigh Rannóg atá freagrach Fostaíocht, Gnóthaí Sóisialta agus Saoránacht Dáta a glactha sa seisiún iomlánach 23.3.2022 Seisiún iomlánach Uimh. 568 Toradh na vótála (ar son/in aghaidh/staonadh) 199/0/6

Ós rud é go bhformhuiníonn an Coiste ábhar an togra go huile agus go hiomlán agus go bhfuil a chuid barúlacha faoin ábhar leagtha amach cheana aige i dtuairimí SOC/597 – Ciste Sóisialta na hEorpa Plus (níl leagan Gaeilge ann), a glacadh an 17 Deireadh Fómhair 2018, ECO/462 – Rialachán maidir le Ciste Forbraíochta Réigiúnaí na hEorpa agus an Ciste Comhtháthaithe (níl leagan Gaeilge ann), a glacadh an 17 Deireadh Fómhair 2018, agus i bpáipéir sheasaimh SOC/651 – An Ciste um Chabhair Eorpach do na Daoine is Díothaí (FEAD)/Géarchéim COVID-19 (níl leagan Gaeilge ann), ECO/517 – COVID-19: Cistí Struchtúracha agus Infheistíochta na hEorpa – Rialacha eisceachtúla solúbthachta (níl leagan Gaeilge ann), chinn an Coiste, ag an 568ú seisiún iomlánach a bhí aige an 23 agus 24 Márta 2022 (cruinniú an 23 Márta 2022), le 199 vóta ar a shon, 0 vóta ina aghaidh agus 6 staonadh, tuairim a eisiúint lena bhformhuinítear an téacs atá beartaithe agus tagairt a dhéanamh don seasamh a ghlac sé sna doiciméid thuasluaite.
3.9.

Geallann an Coimisiún go ndéanfaidh sé beart trí bhíthin an Chomhshocraithe Tuaithe agus an Phlean Gníomhaíochta Tuaithe ; mar sin féin, táthar ag brath chomh maith ar rannpháirtíocht na mBallstát uile, na réigiún agus na bpobal áitiúil. Dúshlán amháin is ea spriocanna a leagan síos ar leibhéal an Choimisiúin, ach tá sé i bhfad níos deacra spriocanna a leagan síos agus torthaí a bhaint amach ar leibhéal an stáit agus ar an leibhéal réigiúnach agus áitiúil. Measann CESE go bhfuil róil le himirt ag Comhairle na nAirí, ag gach Uachtaránacht ar an gComhairle, ag Parlaimint na hEorpa, ag Coiste na Réigiún, ag CESE féin, agus ag eagraíochtaí agus líonraí na sochaí sibhialta, chun an fhís a bhaint amach. Mura ndéanfaí an méid sin, d’fhéadfadh sé go mbeadh míchothromaíochtaí breise ann mar thoradh ar neamhréireachtaí i gcur chun feidhme an Phlean, agus go mbainfeadh roinnt ceantar tairbhe as an bPlean agus go bhfágfaí roinnt eile acu ar lár.
3.9.

Ba mhaith le CESE go ndéanfaí na cistí a thiomsófar trí ELTIFanna a infheistiú i ngeilleagar an Aontais go bunúsach, i gcomhthéacs na hiomaíochta géire ar an leibhéal domhanda agus i gcomhthéacs an ghá atá leis an dá aistriú a mhaoiniú. Ar an drochuair, níl meastachán sách cruinn ar fáil ag an bpointe seo maidir leis an easnamh atá ann i dtaca le maoiniú fadtéarmach. Dá bhrí sin, ní mór obair a dhéanamh fós ar an leibhéal Eorpach chun meastachán níos cruinne a fháil, ach níl amhras ar bith ach go bhfuil maoiniú mór de dhíth, ar fiú roinnt trilliún euro é (céatadán íseal aon digite d’olltáirgeacht intíre an Aontais Eorpaigh, más amhlaidh go gcuirtear san áireamh na riachtanais atá ann maidir leis an aeráid agus an inbhuanaitheacht, maidir le cothromas agus FBManna nuálacha agus gnólachtaí nuathionscanta, maidir leis an mbonneagar iompair agus, thar aon rud eile, an bonneagar sóisialta.